TomoTesten/trubar-sodna-praksa huggingface dataset:
U-I-191/99
Natisni
Opravilna št.:
U-I-191/99
Datum odločitve:
13. 1. 2000
Objavljeno:
OdlUS IX, 1
ECLI:
ECLI:SI:USRS:2000:U.I.191.99
Akt:
Odlok o nadomestilu za uporabo stavbnih zemljišč v Občini Krško (Uradni list RS, št. 39/98), 13. čl.
Izrek:
Postopek za preizkus pobude za začetek postopka za oceno ustavnosti in zakonitosti 13. člena Odloka o nadomestilu za uporabo stavbnih zemljišč v Občini Krško se ustavi.
Evidenčni stavek:
Ker je pobudnik umaknil pobudo, je Ustavno sodišče postopek ustavilo.
Geslo:
Ustavitev postopka zaradi umika pobude.
Urejanje prostora, nadomestilo za uporabo stavbnega zemljišča.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
VIPAP Videm Krško, d.d., Krško
Datum vloge:
20. 8. 1999
Vrsta odločitve:
sklep
Vrsta rešitve:
ustavitev
Dokument:
US19846
Dokument v PDF obliki:
U-I-191-99.pdf
120 KB
Prenesite datoteko
U-I-191/99
13. 1. 2000
S K L E P
Ustavno sodišče je v postopku za preizkus pobude družbe VIPAP Videm Krško, d.d., Krško, ki jo zastopajo Miro Senica, Anton Nosan in Barbara Menart Senica, odvetniki v Ljubljani, da seji dne 13. januarja 2000
s k l e n i l o :
Postopek za preizkus pobude za začetek postopka za oceno ustavnosti in zakonitosti 13. člena Odloka o nadomestilu za uporabo stavbnih zemljišč v Občini Krško (Uradni list RS, št. 39/98) se ustavi.
O b r a z l o ž i t e v
1. Pobudnica izpodbija določbe 13. člena Odloka o nadomestilu za uporabo stavbnih zemljišč v Občini Krško (v nadaljevanju: Odlok) v delu, ki določa število točk za industrijsko poslovne namene (točka a/2.II.). Po merilih iz izpodbijane določbe Odloka naj bi bila za pobudnico (v primerjavi z drugimi gospodarskimi subjekti s področja papirne industrije) določena nesorazmerno visoka obveznost za plačilo nadomestila. Zaradi tega naj bi bila zmanjšana njena konkurenčnost na prostem trgu, okrnjena ustavno zajamčena svoboda gospodarske pobude in posredno kršena tudi pravica do zasebne lastnine, kar naj bi bilo v nasprotju s 33., 74. in 147. členom Ustave in z več zakoni.
2. Pobudnica je z vlogo z dne 14. 12. 1999 Ustavno sodišče obvestila, da je Občina Krško sprejela nov odlok o stavbnih zemljiščih, ki zanjo ne pomeni previsoke finančne obremenitve, in da zato vloženo pobudo umika. Glede na navedeno je Ustavno sodišče postopek ustavilo.
3. Ustavno sodišče je ta sklep sprejelo na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen
Up-328/99
Natisni
Opravilna št.:
Up-328/99
Datum odločitve:
6. 1. 2000
ECLI:
ECLI:SI:USRS:2000:Up.328.99
Akt:
Ustavna pritožba A. A. zoper sklep Okrajnega sodišča v Šmarju pri Jelšah št. 24/97 z dne 15. 12. 1997
Izrek:
Ustavna pritožba A. A. zoper sklep Okrajnega sodišča v Šmarju pri Jelšah se zavrže.
Evidenčni stavek:
Ker pritožnik ni izčrpal pravnih sredstev, je bilo treba njegovo ustavno pritožbo zavreči.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
14. 12. 1999
Vrsta odločitve:
sklep
Vrsta rešitve:
zavrženje
Dokument:
US19869
Up-328/99
6.1.2000
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 6. januarja 2000
s k l e n i l o :
Ustavna pritožba A. A. zoper sklep Okrajnega sodišča v Šmarju pri Jelšah št. 24/97 z dne 15. 12. 1997 se zavrže.
O b r a z l o ž i t e v
1. Okrajno sodišče je z izpodbijanim sklepom kot nedopustno zavrglo pritožnikovo revizijo. V ustavni pritožbi pritožnik navaja, da je izpodbijani sklep nezakonit in smiselno zatrjuje kršitev pravice do sodnega varstva po 23. členu Ustave.
2. V skladu z 51. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavno pritožbo mogoče vložiti šele po izčrpanju vseh pravnih sredstev. Kot izhaja tudi iz pravnega pouka izpodbijanega sklepa, je zoper ta sklep bila dopustna pritožba. Pred izčrpanjem tega pravnega sredstva glede na navedeno ustavna pritožba ni dopustna, zato jo je treba zavreči.
3. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata:
dr. Lojze Ude
Up-279/99
Natisni
Opravilna št.:
Up-279/99
Datum odločitve:
6. 1. 2000
ECLI:
ECLI:SI:USRS:2000:Up.279.99
Akt:
Ustavna pritožba mag. A. A. zoper sklep Vrhovnega sodišča št. II Ips 525/98 z dne 1. 7. 1999 v zvezi s sklepom Višjega sodišča v Mariboru št. Cp 1077/98 z dne 14. 7. 1998 in sklepom Okrajnega sodišča v Mariboru št. III P 647/93 z dne 18. 3. 1998
Izrek:
Ustavna pritožba mag. A. A. zoper sklep Vrhovnega sodišča v zvezi s sklepom Višjega sodišča v Mariboru in sklepom Okrajnega sodišča v Mariboru se zavrže.
Evidenčni stavek:
Ker ustavne pritožbe ni vložila upravičena oseba, jo je Ustavno sodišče zavrglo.
Geslo:
Neupravičena oseba kot vlagatelj ustavne pritožbe.
Pravna podlaga:
Zakon o Ustavnem sodišču (ZUstS), 3. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
2. 11. 1999
Vrsta odločitve:
sklep
Vrsta rešitve:
zavrženje
Dokument:
US19870
Up-279/99
6.1.1999
S K L E P
Ustavno sodišče je v postopku za preizkus ustavne pritožbe mag. A. A. iz Ž., ki ga zastopa B. B., odvetnik v Z. na seji senata dne 6. januarja 2000
s k l e n i l o :
Ustavna pritožba mag. A. A. zoper sklep Vrhovnega sodišča št. II Ips 525/98 z dne 1. 7. 1999 v zvezi s sklepom Višjega sodišča v Mariboru št. Cp 1077/98 z dne 14. 7. 1998 in sklepom Okrajnega sodišča v Mariboru št. III P 647/93 z dne 18. 3. 1998 se zavrže. O b r a z l o ž i t e v
1. Okrajno sodišče je z izpodbijanim sklepom v pravdi zaradi sklenitve kupoprodajne pogodbe razveljavilo opravljena pravdna dejanja in zavrglo tožbo, ker je med postopkom ugotovilo, da je tožnica C. C. umrla že pred vložitvijo tožbe. Pritožbo in revizijo zoper ta sklep, ki ju je v njenem imenu vložil odvetnik B. B., sta Višje in Vrhovno sodišče zavrnili. Zoper navedene sodne odločbe je v imenu pokojne C. C. in njenega dediča mag. A. A. odvetnik B. vložil ustavno pritožbo.
2. Iz izpodbijanih sklepov je razvidno, da je C. C. umrla že pred vložitvijo tožbe v pravdnem postopku, v katerem so bili izdani izpodbijani akti, torej ni mogla pooblastiti odvetnika B. za vložitev ustavne pritožbe. Ustavno sodišče je zato štelo za vlagatelja ustavne pritožbe le mag. A. A., katerega pooblastilo je priloženo ustavni pritožbi.
3. V skladu z določbo 50. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko vloži ustavno pritožbo vsakdo, ki meni da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Pritožnik ni tisti, ki bi mu z izpodbijanimi akti lahko bila kršena kakšna človekova pravica ali temeljna svoboščina, saj ni bil stranka v postopku, v katerem so bile izdane izpodbijane odločbe, niti se učinki teh odločb nanj ne raztezajo. Ustavne pritožbe torej ni vložila upravičena oseba, zato jo je bilo treba zavreči.
4. Senat Ustavnega sodišča je sprejel ta sklep na podlagi tretje alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata:
dr. Lojze Ude
Up-258/99
Natisni
Opravilna št.:
Up-258/99
Datum odločitve:
6. 1. 2000
ECLI:
ECLI:SI:USRS:2000:Up.258.99
Akt:
Ustavna pritožba A. A. zoper sodbo Okrožnega sodišča v Ljubljani št. I Pg 1103/96 z dne 2.9.1997
Izrek:
Ustavna pritožba A. A. zoper sodbo Okrožnega sodišča v Ljubljani se zavrže.
Evidenčni stavek:
Ker pritožnik ustavne pritožbe ni dopolnil tako, da bi jo bilo mogoče preizkusiti, jo je Ustavno sodišče zavrglo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
6. 10. 1999
Vrsta odločitve:
sklep
Vrsta rešitve:
zavrženje
Dokument:
US19871
Up-258/99
6. 1. 2000
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 6. januarja 2000
s k l e n i l o :
Ustavna pritožba A. A. zoper sodbo Okrožnega sodišča v Ljubljani št. I Pg 1103/96 z dne 2.9.1997 se zavrže.
O b ra z l o ž i t e v
1. Pritožnik je vložil ustavno pritožbo zoper sodbo, s katero je Okrožno sodišče zavrnilo zahtevek družbe Lupina d.o.o. za plačilo odškodnine.
2. Ker je bila ustavna pritožba tako pomanjkljiva, da je ni bilo mogoče preizkusiti, je Ustavno sodišče pritožnika pozvalo, naj jo dopolni v skladu z določbami Zakona o Ustavnem sodišču (Uradni list RS, št. 15/94 - v nadaljevanju: ZUstS) in ga opozorilo na posledice nedopolnitve.
3. Pritožnik je v postavljenem roku Ustavnemu sodišču poslal dopolnitev, v kateri je le predložil izpodbijano sodbo, ni pa navedel domnevno kršenih ustavnih pravic niti ni izkazal izčrpanosti pravnih sredstev ter pravočasnosti ustavne pritožbe. Ker pritožnik ustavne pritožbe ni dopolnil tako, da bi jo bilo mogoče preizkusiti, jo je Ustavno sodišče zavrglo.
4. Senat Ustavnega sodišča je sprejel ta sklep na podlagi četrte alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata:
dr. Lojze Ude
Up-122/99
Natisni
Opravilna št.:
Up-122/99
Datum odločitve:
6. 1. 2000
ECLI:
ECLI:SI:USRS:2000:Up.122.99
Akt:
Ustavna pritožba A. A. zoper sklep Višjega sodišča v Kopru št.

Cp 1015/98 z dne 10. 3. 1999 v zvezi s sklepom Okrožnega sodišča v Kopru št. P 238/95 z dne 30.1.1996
Izrek:
Ustavna pritožba A. A. zoper sklep Višjega sodišča v Kopru v zvezi s sklepom Okrožnega sodišča v Kopru se zavrže.
Evidenčni stavek:
Pred predhodnim izčrpanjem vseh pravnih sredstev ustavna pritožba ni dopustna, zato jo Ustavno sodišče zavrže.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 2 al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
19. 5. 1999
Vrsta odločitve:
sklep
Vrsta rešitve:
zavrženje
Dokument:
US19877
Up-122/99
6.1.2000
S K L E P
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z. na seji senata dne 6. januarja 2000
s k l e n i l o :
Ustavna pritožba A. A. zoper sklep Višjega sodišča v Kopru št.
Cp 1015/98 z dne 10. 3. 1999 v zvezi s sklepom Okrožnega sodišča v Kopru št. P 238/95 z dne 30.1.1996 se zavrže.
O b r a z l o ž i t e v
1. Višje sodišče je s sklepom potrdilo sklep sodišča prve stopnje o zavrženju tožbe, ker ni podana pristojnost sodišča v Republiki Sloveniji. V ustavni pritožbi pritožnik trdi, da so s tem kršene njegove pravice iz 2., 14., 15., 22., 23., in 34. člena Ustave.
2. V skladu z 51. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele po izčrpanju vseh pravnih sredstev. Po določbi 400. člena tedaj veljavnega Zakona o pravdnem postopku (Uradni list SFRJ, št. 4/77 z dopolnitvami - ZPP77) je bila zoper sklep sodišča druge stopnje, s katerim je bil postopek pravnomočno končan, ob ustrezni vrednosti spornega predmeta dopustna revizija. Glede na višino tožbenega zahtevka in ob upoštevanju navedenega se izkaže, da bi v obravnavani zadevi bila dopustna revizija. Pred izčrpanjem tega pravnega sredstva ustavna pritožba ni dopustna, zato jo je treba zavreči.
3. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata
dr. Lojze Ude
Up-169/99
Natisni
Opravilna št.:
Up-169/99
Datum odločitve:
27. 12. 1999
ECLI:
ECLI:SI:USRS:1999:Up.169.99
Akt:
Ustavna pritožba RD Ž. zoper sklep Vrhovnega sodišča št. I Up 308/99 z dne 10. 6. 1999 v zvezi s sklepom Upravnega sodišča v Ljubljani št. U 560/99 z dne 15.4.1999
Izrek:
Ustavna pritožba RD Ž. zoper sklep Vrhovnega sodišča v zvezi s sklepom Upravnega sodišča v Ljubljani se zavrže.
Evidenčni stavek:
Ustavno pritožbo, ki kljub dopolnitvi ostane tako pomanjkljiva, da je ni mogoče preizkusiti, Ustavno sodišče zavrže.
Geslo:
Ustavna pritožba, sestavine.

Nepopolna vloga, njena pomanjkljiva dopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
1. 7. 1999
Vrsta odločitve:
sklep
Vrsta rešitve:
zavrženje
Dokument:
US19837
Up-169/99
27.12.1999
S K L E P
Ustavno sodišče je v postopku za preizkus ustavne pritožbe RD Ž. na seji senata dne 27. decembra 1999
s k l e n i l o:
Ustavna pritožba RD Ž. zoper sklep Vrhovnega sodišča št. I Up 308/99 z dne 10. 6. 1999 v zvezi s sklepom Upravnega sodišča v Ljubljani št. U 560/99 z dne 15.4.1999 se zavrže.
O b r a z l o ž i t e v
1. Pritožnica v ustavni pritožbi izpodbija v izreku navedena sklepa, s katerima je bilo odločeno o zahtevi za izdajo začasne odredbe po drugem odstavku 69. člena Zakona o upravnem sporu (Uradni list RS, št. 50/97 - v nadaljevanju: ZUS) v sporu zaradi dodelitve ribiškega okoliša v upravljanje. V navedenem postopku je Upravno sodišče s sklepom št. U 560/99 z dne 15. 4. 1999 do izdaje pravnomočne sodne odločbe odložilo izvajanje odločbe Oddelka za gospodarstvo Upravne enote Tolmin, št. 350-01/95 z dne 22. 4. 1998, s katerim je bilo ustavni pritožnici dodeljeno upravljanje reke Soče od izvira do mostu v vasi Čezsoča z vsemi pritoki na tej vodni progi in Krnsko jezero. Vrhovno sodišče je sklep Upravnega sodišča potrdilo.
2. Ker iz ustavne pritožbe ni bilo razvidno, katera človekova pravica ali temeljna svoboščina naj bi bila pritožnici kršena z izpodbijanima sklepoma, jo je Ustavno sodišče pozvalo, naj ustavno pritožbo ustrezno dopolni ter jo opozorilo tudi na posledice nedopolnitve. Pritožnica tudi v dopolnitvi ustavne pritožbe ni navedla, katera pravica ali temeljna svoboščina naj bi ji bila kršena, temveč je ponovno zatrjevala samo kršitev Zakona o sladkovodnem ribištvu (Uradni list SRS, št. 25/76 s spremembami - ZSR) in pravice ribiške družine do upravljanja in gospodarjenja z delom reke Soče.
3. Ustavna pritožba je kljub dopolnitvi ostala tako pomanjkljiva, da je ni bilo mogoče preizkusiti. Ustavno sodišče jo je zato zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica Milojka Modrijan ter člana dr. Janez Čebulj in Lojze Janko.
Predsednica senata
Milojka Modrijan
Up-66/98
Natisni
Opravilna št.:
Up-66/98
Datum odločitve:
27. 12. 1999
ECLI:
ECLI:SI:USRS:1999:Up.66.98
Akt:
Postopek za preizkus ustavne pritožbe A. A. B. zoper sklep Skupščine Neprofitne stanovanjske organizacije, d.o.o., Ljubljana, št. 103 z dne 5. 2. 1998
Izrek:
Postopek za preizkus ustavne pritožbe A. A. B. zoper sklep Skupščine Neprofitne stanovanjske organizacije, d.o.o., Ljubljana se ustavi.
Evidenčni stavek:
Ker je pritožnica ustavno pritožbo umaknila, je Ustavno sodišče postopek za njen preizkus ustavilo.
Geslo:
Ustavitev postopka in umik ustavne pritožbe.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
18. 3. 1998
Vrsta odločitve:
sklep
Vrsta rešitve:
ustavitev
Dokument:
US19841
Up-66/98
27. 12. 1999
S K L E P
Ustavno sodišče je v postopku za preizkus ustavne pritožbe A. A. B. iz Ž. na seji senata dne 27. decembra 1999
s k l e n i l o:
Postopek za preizkus ustavne pritožbe A. A. B. zoper sklep Skupščine Neprofitne stanovanjske organizacije, d.o.o., Ljubljana, št. 103 z dne 5. 2. 1998 se ustavi.
O b r a z l o ž i t e v
1. Pritožnica je Ustavno sodišče obvestila, da umika ustavno pritožbo, zato se postopek ustavi.
2. Senat Ustavnega sodišča je sprejel ta sklep na podlagi 6. člena Zakona o Ustavnem sodišču (Uradni list RS, št. 15/94 - ZUstS) v zvezi s tretjim odstavkom 188. člena Zakona o pravdnem postopku (Uradni list RS, št. 26/99 - ZPP) v sestavi: predsednica Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan
U-I-170/98
Natisni
Opravilna št.:
U-I-170/98
Datum odločitve:
16. 12. 1999
Objavljeno:
OdlUS VIII, 283
ECLI:
ECLI:SI:USRS:1999:U.I.170.98
Akt:
Zakon o postopku za ustanovitev občin ter za določitev njihovih območij (Uradni list RS, št. 44/96) (ZPUODO), 3. in 13. čl.

Sklep Občinskega sveta Občine Desternik-Trnovska vas z dne 24. 10. 1997

Sklep Državnega zbora št. 005-01/95-4/15 z dne 19. 3. 1998
Izrek:
Postopek za preizkus pobude za začetek postopka za oceno ustavnosti 3. in 13. člena Zakona o postopku za ustanovitev občin ter za določitev njihovih območij in za oceno zakonitosti postopka, po katerem je bil sprejet sklep Občinskega sveta Občine Desternik-Trnovska vas z dne 24. 10. 1997, se ustavi.

Postopek za preizkus ustavne pritožbe zoper Sklep Državnega zbora št. 005-01/95-4/15 z dne 19. 3. 1998 se ustavi.
Evidenčni stavek:
Ker je pobudnica pobudo umaknila, je Ustavno sodišče postopek za preizkus pobude ustavilo.
Geslo:
Umik pobude in ustavitev postopka.
Lokalna samouprava.
Ustanovitev samostojne občine.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Krajevna skupnost Trnovska vas
Datum vloge:
23. 4. 1998
Vrsta odločitve:
sklep
Vrsta rešitve:
ustavitev
Dokument:
US19812
Dokument v PDF obliki:
U-I-170-98.pdf
114 KB
Prenesite datoteko
U-I-170/98
16. 12. 1999
S K L E P
Ustavno sodišče je v postopku za preizkus pobude Krajevne skupnosti Trnovska vas, ki jo zastopa Igor Majnik, odvetnik na Ptuju, na seji dne 16. decembra 1999
s k l e n i l o :
1. Postopek za preizkus pobude za začetek postopka za oceno ustavnosti 3. in 13. člena Zakona o postopku za ustanovitev občin ter za določitev njihovih območij (Uradni list RS, št. 44/96) in za oceno zakonitosti postopka, po katerem je bil sprejet sklep Občinskega sveta Občine Desternik-Trnovska vas z dne 24. 10. 1997, se ustavi.
2. Postopek za preizkus ustavne pritožbe zoper Sklep Državnega zbora št. 005-01/95-4/15 z dne 19. 3. 1998 se ustavi.
O b r a z l o ž i t e v
1. Pobudnica je dne 23. 4. 1998 vložila pobudo za oceno ustavnosti in ustavno pritožbo zoper v izreku navedene akte.
2. Občina Trnovska vas, pravna naslednica pobudnice, je dne 20. 10. 1999 sporočila, da pobudo in ustavno pritožbo, ki se nanašata na ustanovitev samostojne Občine Trnovska vas, umika.
Zato je Ustavno sodišče postopek za preizkus pobude in ustavne pritožbe ustavilo.
3. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94 - ZUstS) in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: namestnik predsednika dr. Lojze Ude ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Mirjam Škrk in dr. Dragica Wedam- Lukić. Sklep je sprejelo soglasno.
Namestnik predsednika
dr. Lojze Ude
Up-290/99
Natisni
Opravilna št.:
Up-290/99
Datum odločitve:
15. 12. 1999
ECLI:
ECLI:SI:USRS:1999:Up.290.99
Akt:
Ustavna pritožba A. A.
Izrek:
Ustavna pritožba A. A. se zavrže.
Evidenčni stavek:
Ker pritožnik na poziv Ustavnega sodišča, naj ustavno pritožbo dopolni, ni odgovoril, je Ustavno sodišče ustavno pritožbo zavrglo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
12. 11. 1999
Vrsta odločitve:
sklep
Vrsta rešitve:
zavrženje
Dokument:
US19826
Up-290/99
15.12.1999
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 15. decembra 1999
s k l e n i l o:
Ustavna pritožba A. A. se zavrže.
O b r a z l o ž i t e v
1. Ustavno sodišče je dne 12. 11. 1999 prejelo pritožnikovo vlogo, naslovljeno kot ustavno pritožbo zoper sklep št. K 46/96 z dne 5. 11. 1999 in sklep št. Su 29/99 z dne 21. 10. 1999. V vlogi zatrjuje kršitev 14., 15., 23., 25. in 29. člena Ustave.
Navaja, da so pri odločanju o izločitvah sodelovale sodnice, glede katerih so bile podane zahteve za njihovo izločitev.
2. Ustavna pritožba je bila tako pomanjkljiva, da je ni bilo mogoče preizkusiti, saj pritožnik ni predložil kopij izpodbijanih posamičnih aktov. Prav tako ni navedel dejstev, na podlagi katerih bi bilo mogoče preizkusiti obstoj procesnih predpostavk - pravočasnost in izčrpanost pravnih sredstev.
Ustavno sodišče je zato v dopisu z dne 17. 11. 1999 pritožnika poučilo o tem, kaj mora v skladu z Zakonom o Ustavnem sodišču (Uradni list RS, št. 15/94 - v nadaljevanju: ZUstS) vsebovati ustavna pritožba, in ga pozvalo, naj jo v določenem roku dopolni. Opozorilo ga je tudi, da lahko njegovo ustavno pritožbo zavrže, če je v določenem roku ne bo dopolnil.
3. Pritožnik je dopis Ustavnega sodišča v redu prejel dne 18. 11. 1999, vendar nanj ni odgovoril. Ustavno sodišče je zato ustavno pritožbo zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Miroslava Geč- Korošec.
Predsednica senata:
dr. Mirjam Škrk
Up-260/99
Natisni
Opravilna št.:
Up-260/99
Datum odločitve:
15. 12. 1999
ECLI:
ECLI:SI:USRS:1999:Up.260.99
Akt:
Ustavna pritožba A. A.
Izrek:
Ustavna pritožba A. A. se zavrže.
Evidenčni stavek:
Ker pritožnik na poziv Ustavnega sodišča, naj ustavno pritožbo dopolni, ni odgovoril, je Ustavno sodišče ustavno pritožbo zavrglo.
Geslo:
Nepopolna vloga in njena nedopolnitev v postavljenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
11. 10. 1999
Vrsta odločitve:
sklep
Vrsta rešitve:
zavrženje
Dokument:
US19829
Up-260/99
15.12.1999
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 15. decembra 1999
s k l e n i l o:
Ustavna pritožba A. A. se zavrže.
O b r a z l o ž i t e v
1. Ustavno sodišče je dne 11. 10. 1999 prejelo pritožnikovo vlogo, iz katere je bilo razvidno, da želi pritožnik vložiti ustavno pritožbo zoper odrejeni pripor.
2. Ustavna pritožba je bila tako pomanjkljiva, da je ni bilo mogoče preizkusiti, saj pritožnik ni navedel, kateri posamični akt izpodbija, niti ni predložil njegove kopije. Prav tako ni navedel dejstev, na podlagi katerih bi bilo mogoče preizkusiti obstoj procesnih predpostavk - pravočasnost in izčrpanost pravnih sredstev. Ustavno sodišče je zato v dopisu z dne 20. 10. 1999 pritožnika poučilo o tem, kaj mora v skladu z Zakonom o Ustavnem sodišču (Uradni list RS, št. 15/94 - v nadaljevanju:
ZUstS) vsebovati ustavna pritožba, in ga pozvalo, naj jo v določenem roku dopolni. Opozorilo ga je tudi na posledice, če ustavne pritožbe v določenem roku ne bo dopolnil.
3. Pritožnik je dopis Ustavnega sodišča v redu prejel dne 21. 10. 1999, vendar nanj ni odgovoril. Ustavno sodišče je zato njegovo ustavno pritožbo zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Miroslava Geč- Korošec.
Predsednica senata
dr. Mirjam Škrk